open-index/open-wikipedia-markdown huggingface dataset:
Araceli Gestido

**Araceli Gestido Rodríguez**, nada en Ameixoada (Moaña) o 14 de xullo de 1978, é unha política galega do BNG, actual alcaldesa do Concello de Cangas.

## Traxectoria 
Licenciada en Ciencias Políticas. Emigrou ao Reino Unido onde sacou o carné profesional de autobuses. Traballa nunha empresa de transporte como responsable de calidade e atención ao cliente. Nas eleccións municipais de 2015 foi elixida concelleira de Moaña polo BNG e foi delegada de Benestar Social no goberno presidido por Leticia Santos Paz, pero dimitiu en 2016. Vive en Cangas dende o 2016. Nas eleccións municipais de 2023 encabezou a candidatura do BNG e foi elixida alcaldesa de Cangas grazas ao apoio de PSOE, Esquerda Unida e Alternativa dos Veciños.

## Notas 
## Véxase tamén 
### Outros artigos 
* Eleccións municipais en Cangas
Rawon

O **rawon** (en ) é unha sopa indonesia de carne de vitela. Orixinaria do leste da illa de Xava, o rawon ten a noz keluak negra como condimento principal, o cal dá unha cor escura e un sabor a noces á sopa.

## Ingredientes 
[miniatura|esquerda|Especias, herbas e condimentos que se usan habitualmente para facer *rawon*: [azucre, allo, chalotas, *keluak/pucung*, *Aleurites moluccanus*, coandro, pementa, *Cymbopogon*, xenxibre, *kencur*, galangal, azucre de palma, follas de lima e follas de loureiro.]]
A sopa está composta por unha mestura moída de allo, chalotas, keluak, xenxibre, *Aleurites moluccanus*, cúrcuma, pementa vermella e sal salteada con aceite. Despois bótase a mestura salteada no caldo de vitela cocido con talladas de vitela en dados.

A continuación engádense como condimento as follas de limón, galanga, loureiro, lima kaffir e azucre. A cor escura ou negra especial do rawon provén do keluak como especia principal. A sopa adoita ser adornada con cebola verde e chalota fritida, e sérvese con arroz. Outras coberturas inclúen brotes de soba, ovo de pato en salgadura, *krupuk* e feixóns fritidos.

## Historia 
O Rawon é un dos pratos máis antigos da cociña antiga de Xava. Mencionouse como *rarawwan* nunha antiga inscrición xavanesa Taji (ano 901) da época do Reino de Mataram.

## Variantes 
Hai varias variantes de rawon, sendo a máis popular o rawon de Surabaya. Unha versión chamada *rawon setan* ("rawon do demo") véndese como comida nocturna nos postos de comida indonesia abertos desde a media noite ata o amencer, supostamente as horas durante as que os demos vagan.

Na cociña balinesa, o rawon non usa ningún keluak; polo tanto, a cor é marrón no canto de negra. Ademais, como os balineses son na súa maioría hinduístas, prefiren a carne de porco sobre a carne de vitela.

## Notas
Interregno

**Interregno** (do latín: *interregnum*, entre reinados) é o intervalo entre dous monarcas ou entre dous papas da Igrexa Católica Romana. Os exemplos históricos refírense aos emperadores do Sacro Imperio Romano Xermánico, aos reis de Polonia (monarquía electiva) e aos cónsules da República Romana. O termo tamén pode designar o período entre dous pastorados de ministros dalgunhas igrexas protestantes ou calquera interrupción na continuidade dun goberno, organización ou orde social.

## Períodos históricos do interregno 
Os períodos históricos particulares coñecidos como interregno inclúen:

* O período 574 - 584 no Reino Longobardo, coñecido como  Dominio dos Duques.
* O período 1022-1072 en Irlanda, entre a morte de Mael Sechnaill II e a adhesión de Tairrdelbach I, considérase ás veces como un interregno, xa que o Reino de Irlanda foi disputado nestas décadas. O interregno podería mesmo estenderse até 1121, cando Tairrdelbach II chegou ao título.
* O Grande Interregno, período 1254-1273 no Sacro Imperio Romano Xermánico entre o final do dominio Hohenstaufen e o inicio do goberno da Casa de Habsburgo.
* Escocia (Era dos Guardians)
** Primeiro Interregno 1290-1292.
** Segundo interregno 1296-1306.
* O período 1332 - 1340 en Dinamarca cando o país foi hipotecado a algúns condes alemáns.
* A crise de 1383-1385 no Reino de Portugal.
* O período 1402-1413 do Interregno otomán.
* O período 1410-1412 na Coroa de Aragón, desde a morte do rei Martín I de Aragón até o Compromiso de Caspe.
* O período 1481-1483 en Noruega.
* O Interregno de Inglaterra 1649–1660 foi un período republicano en Gran Bretaña, que comprende a Comunidade ( *Commonwealth*) e o Protectorado de Oliver Cromwell despois do rexicidio de Carlos I e antes da Restauración de Carlos II.
* Un segundo interregno de Inglaterra tivo lugar entre o 23 de decembro de 1688, cando Xacobe II foi deposto na Revolución Gloriosa, instalando a Guillerme III e María II como soberanos comúns, o 13 de febreiro de 1689.

Nalgunhas monarquías, como o Reino Unido, normalmente é evitado un interregno debido a unha regra descrita como "O Rei está morto. Viva o Rei", é dicir, o herdeiro ao trono convértese no novo monarca inmediatamente despois da morte ou abdicación do seu predecesor. Esta famosa frase expresa a continuidade da monarquía. Isto non acontece noutras monarquías onde o reinado do novo monarca non comeza até a súa coroación ou algún outro acontecemento formal ou tradicional. Na República das Dúas Nacións, por exemplo, elixíanse novos reis, o que adoitaba levar a un interregno relativamente longo. Naqueles tempos, era o Primado de Polonia quen servía de *interrex* (entre reis).

## O interregno papal (ou *sede vacante* ) 
Tamén se produce un interregno con motivo da morte ou da renuncia válida dun papa católico romano, con todo, isto coñécese xeralmente como *sede vacante*. O interregno remata inmediatamente coa elección do novo papa polo Colexio dos Cardeais.

## Notas 
## Véxase tamén 
* Rexencia
* Príncipe Elector
* Elección libre
El empleado y el patrón

***El empleado y el patrón*** é un filme uruguaio de 2021 escrito e dirixido por Manolo Nieto. É unha coprodución internacional entre o Uruguai, a Arxentina, o Brasil e Francia. Conta a historia dun home novo a quen o seu pai encomenda a administración das súas terras, polo que ten que contratar novo persoal para facer o traballo do rancho. Está protagonizado por Nahuel Pérez Biscayart, Justina Bustos, Cristian Borges, Fátima Quintanilla e Jean Pierre Noher. Foi escollido como candidato do Uruguai para o Óscar ó mellor filme internacional na 95ª edición dos premios, mais finalmente non foi nomeado.

Estreouse no Festival Internacional de Cinema de Cannes o 9 de xullo de 2021, e posteriormente tivo unha estrea limitada nos cinemas da Arxentina o 13 de xaneiro de 2022, baixo o selo Latido Films.

## Personaxes 
* Nahuel Pérez Biscayart como Rodrigo
* Cristian Borges como Carlos
* Justina Bustos como Federica
* Fatima Quintanilla como Estefanie
* Jean Pierre Noher como pai de Rodrigo
* Carlos Lacuesta como Lacuesta
* Roberto Olivera como Sampaio

## Notas 
## Véxase tamén 
### Outros artigos 
* Filmes do Uruguai propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Francisco Fulgosio

**Francisco Javier Fulgosio e Villavicencio**, nado en Ferrol o 12 de agosto de 1799 e finado en Burgos o 21 de setembro de 1848, foi un militar galego.

## Traxectoria 
Fillo do militar Francisco Fulgosio e de María del Carmen Villavicencio, foi irmán dos tamén militares Fernando, Dámaso e José Fulgosio, e pai do escritor Fernando Fulgosio.

En 1808 era paxe do rei e ingresou no exército en 1816, cando o nomearon capitán de Infantaría e segundo tenente de gardas valoas sen antigüidade. Durante o golpe de Estado de Fernando VII (7 de xullo de 1822) era tenente coronel de Infantaría e estaba en Cádiz, pero ao chegar a Madrid o seu rexemento xa capitulara; obtivo o grao de coronel e foi licenciado. Emigrou a Francia; Carlos O´Donnell nomeouno capitán da sexta compañía do batallón de granaderos e con el entrou en España cos Cen Mil Fillos de San Luís en 1823 até Andalucía; recoñecéronlle o grao de tenente de granaderos o 14 de maio de 1824, e o de capitán o 14 decembro e déronlle a Cruz de primeira clase de San Fernando o 28 de xaneiro de 1830; foi nomeado segundo comandante da Garda Real o 13 de marzo de 1830. 

O 28 de xaneiro de 1833 foi licenciado e enviado a Cuenca, de onde fuxiu xunto con Juan Romagosa; foi a Alxeciras e a Portugal e incorporouse ás filas carlistas o 10 de outubro de 1833. En maio de 1836 pediu o grao de brigadier aducindo que logrou que en Etxarri Aranatz (1834) desertasen máis de cen homes do 1.º da Garda de Infantaría ás filas de don Carlos; baixo o mando de Gómez derrotou ao xeneral cristino Narciso López en Malillas (Guadalaxara). Xa co grao de brigadier foi un dos asinantes do Convenio de Bergara polo que se puña fin á Guerra carlista do Norte, xunto co seu irmán o coronel José Fulgosio. 

En 1844 foi nomeado xefe político da deputación de Barcelona, cargo no que tentou aplacar os obreiros de forma non violenta creando unha comisión negociadora. En 1846 era mariscal de campo e comandante xeral de Málaga e recibiu a cruz da Orde de Carlos III. Morreu o 21 de setembro de 1848 cando era capitán xeral de Burgos.

## Notas
## Véxase tamén
### Bibliografía 
* *Gran Enciclopedia Galega*.
La caja (filme de 2021)

***La caja*** é un filme venezolano de 2021 dirixido por Lorenzo Vigas. Foi escollido para competir polo León de Ouro na 78ª edición do Festival Internacional de Cinema de Venecia, e tamén foi escollido como candidato de Venezuela para o Óscar ó mellor filme internacional na 95ª edición dos premios, mais finalmente non foi nomeado.

## Elenco 
* Hernán Mendoza
* Hatzín Navarrete
* Cristina Zulueta

## Notas 
## Véxase tamén 
### Outros artigos 
* Filmes de Venezuela propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Plan 75

***Plan 75*** é un filme xaponés de 2022 dirixido por Chie Hayakawa. Está protagonizado por Chieko Baisho, Hayato Isomura e Stefanie Arianne. Foi escollido como candidato do Xapón para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Chieko Baisho como Mishi Kakutani
* Hayato Isomura como Himoru Okabe
* Stefanie Arianne como Maria
* Yuumi Kawai como Yoko Narimiya
* Takao Taka como Yukio Okabe
* Ohkata Hisako como Ineko
* Kazuyoshi Kushida como Fujimaru
* Yusaku Mori
* Yoko Yano como compañeira de Mishi
* Mari Nakayama como compañeira de Mishi

## Estrea 
O filme estreouse na sección Un Certain Regard do Festival Internacional de Cinema de Cannes de 2022 o 20 de maio. Gañou unha mención especial na competición pola Caméra d'Or. Estreouse nos cinemas do Xapón o 17 de xuño dese ano.

## Notas 
## Véxase tamén 
### Outros artigos 
* Filmes do Xapón propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
578: Phát đạn của kẻ điên

***578: Phát đạn của kẻ điên*** é un filme vietnamita de 2022 escrito e dirixido por Lương Đình Dũng. Está protagonizado por Alexandre Nguyen, Thanh Thao, H'Hen Niê, Hoang Phuc, Ngoc Tinh, Tuan Hac, Jessica Minh Anh, Thao Tam e Ha Van Hieu. Estreouse oficialmente o 20 de maio de 2022 mais foi adiado por mor da pandemia de COVID-19.

Foi escollido como candidato de Vietnam para o Óscar ó mellor filme internacional na 95ª edición dos premios, mais finalmente non foi nomeado.

## Sinopse 
Un condutor de camións colectores, Hùng, vive unha vida idílica coa súa filla pequena, An. O pai e a filla son os compañeiros máis próximos en cada viaxe co seu camión colector laranxa. A vida segue así ata que An ten que deixar o seu pai para ir á escola. Un día, Hùng é informado de que An está gravemente deprimida. Confiando nas súas antigas habilidades do pasado e ao descubrir a verdade, Hùng está furioso e ferido ao saber que a súa nena foi secuestrada por un estraño. Logo de comezar a súa solitaria e intensa viaxe na procura do estraño secuestrador, Hùng dáse conta de que para cazar a este psicópata ten que contrarrestar as enormes forzas clandestinas que hai detrás del.

## Notas 
## Véxase tamén 
### Outros artigos 
* Filmes de Vietnam propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Pablo Durán Fernández

**Pablo Durán Fernández**, nado en Tomiño o 25 de maio de 2001, é un futbolista galego que xoga como dianteiro no Real Club Celta de Vigo da Primeira división española de fútbol, após de pasar polas categorías inferiores do club na Primeira Federación O 21 de decembro de 2024 estreouse coma goleador do primeiro equipo cunha dupla de goles fronte á Real Sociedade en Balaídos.

## Traxectoria 
20x20px *Actualizado o último partido disputado o .*

## Notas
## Véxase tamén
### Outros artigos
* Real Club Celta de Vigo
Carla Núñez

**Carla Núñez**, nada en Vigo (Dodro), é unha cómica e guionista galega.

## Traxectoria
Estudou a carreira de comunicación audiovisual na Universidade de Santiago de Compostela. 

Traballou como guionista en programas da TVG como o reality de aventuras *Salvaxe* ou *Land Rober Tunai Show*.

## Notas
Didi shesveneba

***Didi shesveneba*** (en ) é un filme xeorxiano de 2022 dirixido e escrito por Davit Pirtskhalava. Foi escollido como candidato de Xeorxia para o Óscar ó mellor filme internacional na 95ª edición dos premios, mais finalmente non foi nomeado.

## Sinopse 
Despois de trece anos da súa graduación, Tsitsi fai unha reunión cos seus antigos compañeiros de clase co pretexto de lembrar os seus días no instituto e tomarlle unha. Porén, Tsitsi agocha as súas verdadeiras intencións, quere castigar a Guga, que sempre lle fixo a vida imposíbel na clase.

## Personaxes 
* Shako Mirianashvili como Tsitsi
* Giorgi Sharvashidze como Guga
* Sandro Kalandadze como Pochkua
* Gaga Shishinashvili como Gulo
* Davit Chitaia como Chito
* Goga Kobalia como Kuku

## Notas 
## Véxase tamén 
### Outros artigos 
* Filmes de Xeorxia propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Farha (filme)

***Farha*** (en ) é un filme xordano de 2021 dirixido e escrito por Darin J. Sallam. O filme fala sobre a experiencia de maduración dunha nena palestina durante a Nakba, o desprazamento de palestinos da súa terra natal en 1948, e baséase na historia dunha nena chamada Radieh. Estreouse no Festival Internacional de Cinema de Toronto o 14 de setembro de 2021 e estreouse en liña a través de Netflix o 1 de decembro de 2022.

Foi escollido como candidato de Xordania para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Karam Taher como Farha
* Ashraf Barhom como Abu Farha
* Ali Suliman como Abu Walid
* Tala Gammoh como Farida
* Sameera Elasir como Um Mohammad
* Majd Eid como Abu Mohammad
* Firas Taybeh como Abu Farida

## Notas 
## Véxase tamén 
### Outros artigos 
* Filmes de Xordania propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
O Barral, Bardaos, Tordoia

**O Barral** é un lugar da parroquia de Bardaos no concello coruñés de Tordoia da comarca de Ordes. Segundo o IGE, en 2022 tiña 66 habitantes (25 homes e 41 mulleres).

## Lugares e parroquias 
### Lugares de Bardaos 
### Parroquias de Tordoia 
## Notas
Alisma lanceolatum

***Alisma lanceolatum*** With. é unha especie de plantas da familia Alismataceae.

## Descrición 
É unha planta que difire de *Alisma plantago-aquatica* en ter follas lanceoladas a elípticas estreitándose cara ao peciolo. As flores son de cor morada-rosáceas con 6-8 mm de diámetro; pétalos internos agudos. Carpelos con pico curto que sae de cerca do ápice (pico longo que sae de cerca do centro en *Alisma plantago-aquatica*). Florece no verán.

; Hábitat

Habita en ríos de augas lentas, estanques, quenllas e augas superficiais.

; Distribución

É nativa de Eurasia e norte de África.

## Taxonomía 
*Alisma lanceolatum* foi descrita por William  Withering, e publicada en *An Arrangement of British Plants, Third Edition* 2: 362. 1796.

; Etimoloxía
:

*Alisma*: nome xenérico que xa se utilizaba na antiga Grecia, Linné tomouno de Dioscórides.

*lanceolatum*: epíteto latino que significa "con forma de lanza".

; Sinonimia
:

* *Alisma plantago-aquatica* forma *aquaticum* Glück
* *Alisma plantago-aquatica* var. *lanceolatum* (With.) Lej.
* *Alisma plantago-aquatica* f. *stenophyllum* (Asch. & Graebn.) Buchenau
* *Alisma plantago-aquatica* var. *stenophyllum* Asch. & Graebn.
* *Alisma plantago-aquatica* f. terrestris *Glück *
* *Alisma stenophyllum* Sam.

## Notas 

## Véxase tamén
### Bibliografía 
* Flora of North America Editorial Committee, e. 2000. Magnoliophyta: Alismatidae, Arecidae, Commelinidae (in part), and Zingiberidae. Fl. N. Amer. 22: i–xxiii, 1–352.
* Hickman, J. C. 1993. The Jepson Manual: Higher Plants of California 1–1400. University of California Press, Berkeley.
* Hitchcock, C. H., A.J. Cronquist, F. M. Ownbey & J. W. Thompson. 1969. Vascular Cryptogams, Gymnosperms, and Monocotyledons. 1: 1–914. In Vasc. Pl. Pacif. N.W.. University of Washington Press, Seattle.
* Munz, P. A. 1968. Suppl. Calif. Fl. 1–224. University of California Press, Berkeley.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
* Zuloaga, F. O., O. N. Morrone, M. J. Belgrano, C. Marticorena & E. Marchesi. (eds.) 2008. Monogr. Syst. Bot. Missouri Bot. Gard. 107: 3 Vols., 3348 p.
* Flora of China Editorial Committee. 2010. Flora of China (Acoraceae through Cyperaceae). 23: 1–515. In C. Y. Wu, P. H. Raven & D. Y. Hong (eds.) Fl. China. Science Press & Missouri Botanical Garden Press, Beijing & St. Louis.

### Ligazóns externas 
* *Alisma lanceolatum* Flora Iberica RJB-Madrid CSIC consultado 16 de novembro de 2018
* Jepson Manual Treatment
* USDA Plants Profile
* Weeds Australia
Margaret Murnane

**Margaret Mary Murnane**, nada en 1959 no Condado de Limerick (Irlanda), é unha científica especializada na área de física óptica e nanociencia.

## Traxectoria 
A primeira influencia científica de Murnane foi o seu pai, un profesor de primaria amante das ciencias. En 1977, Murnane comezou a asistir ao Cork University College e licenciouse en física. Os seus profesores en Cork animárona a cursar un doutoramento, o que daquela requiría estudos nos Estados Unidos.

Murnane cursaría primeiro un máster en física na mesma universidade xa que era reticente a abandonar Irlanda. Logo escolleu a Universidade de California en Berkeley polo seu interese polos láseres.

## Outras colaboracións 
Murnane serviu e presidiu o Comité da Sociedade Americana de Física sobre o Estatuto da Muller na Física. E participou no *Site Visit Team* para mellorar a condición das mulleres en física durante máis dunha década, presidindo o programa durante tres anos co obxectivo de axudar na captación e retención de alumnas e profesoras dentro da área de física.

## Recoñecementos 
* Doutora honoris causa pola Universidade de Salamanca

## Notas
Formarigo, Tordoia, Tordoia

**Formarigo** é un lugar da parroquia de Tordoia, no concello coruñés homónimo, na comarca de Ordes. Segundo o IGE, en 2022 tiña 11 habitantes (5 homes e 6 mulleres).

## Lugares e parroquias 
### Lugares de Tordoia 
### Parroquias de Tordoia 
## Notas
Fernando Fulgosio Carasa

**Fernando Fulgosio Carasa**, nado en Madrid en 1831 e finado en Ourense o 22 de outubro de 1873, foi un arqueólogo, historiador, xeógrafo, escritor e xornalista español.

## Traxectoria 
Fillo do militar ferrolán Francisco Javier Fulgosio Villavicencio e sobriño dos militares Fernando, José e Dámaso Fulgosio, de neno tivo que exiliarse coa súa avoa María del Carmen Villavicencio, no País Vasco e en Francia pola militancia carlista da súa familia. Pertenceu ao Corpo de Arquiveiros e Bibliotecarios. A súa novela *Alfonso* (1866) foi premiada pola Real Academia Española. Colaborou en *La Época*, *Escenas Contemporáneas*, *El Museo Universal*, *La Ilustración Española e Americana*, *El Bazar*, *Los Niños*, *El arte en España* e outras publicacións. Morreu por mor dunha apoplexía.
* *Recuerdos de viaje. Apuntes para la descripción é historia de Galicia* (1870)
* *La perla de Lima. Guerra del Pacífico* (1867; sobre a guerra entre España e o Perú e o bombardeo do porto de El Callao)

### Ensaio 
* *El castillo del Marqués de Mos en Sotomayor. Estudio histórico sobre el feudalismo en Galicia* (1871)

### Teatro 
* *Pedro Madruga*, zarzuela con música de Marcial del Adalid.

### Crónicas 
* *Crónica de la Provincia de La Coruña* (1865)
* *Crónica de la Provincia de Orense* (1866)
* *Crónica de la Provincia de Pontevedra* (1867)
* *Crónica de la Provincia de Guipúzcoa* (1868)
* *Crónica de las Islas Baleares* (1870)
* *Crónica de la Provincia de Tarragona* (1870)
* *Crónica de la Provincia de Ávila* (1870)
* *Crónica de las Islas Filipinas* (1871)
* *Crónica de la Provincia de Valladolid*
* *Crónica de la Provincia de Zamora*

## Notas
## Véxase tamén
### Bibliografía 
*
Patricia Lamela Rodríguez

**Patricia Lamela Rodríguez**, nada en Larouco en 1980, é unha política galega do PPdeG.

## Traxectoria 
Traballa como sanitaria no hospital comarcal do Bierzo. Nas eleccións municipais de 2019 foi a candidata do PPdeG á alcaldía de Larouco, e foi elixida alcaldesa con maioría absoluta. Nas municipais de 2023 volveu encabezar a candidatura do PPdeG e foi novamente elixida alcaldesa con maioría absoluta.

## Notas 
## Véxase tamén 
### Outros artigos 
* Eleccións municipais en Larouco

* Patricia Lamela, candidata del PP a la alcaldía de Larouco: “Avanzamos en servicios y ahora hay que mejorarlos”
O Tercio de Arriba, A Vila de Abade, Tordoia

**O Tercio de Arriba** ou **A Eirexe**.

## Lugares e parroquias 
### Lugares da Vila de Abade 
### Parroquias de Tordoia 
## Notas
Lunar Orbiter 1

**Lunar Orbiter 1** foi unha sonda espacial da NASA lanzada o 10 de agosto de 1966 mediante un foguete Atlas SLV-3 Agena D desde Cabo Cañaveral cara a Lúa.

## Características 
Lunar Orbiter 1 foi unha sonda do programa Lunar Orbiter para fotografar a maior parte da superficie lunar cunha resolución de ata 1 metro de cara a facilitar o camiño para as alunizaxes do proxecto Apollo. Tamén levaba a bordo medidores de intensidade da radiación e de impacto de micrometeoritos.

Lunar Orbiter 1 foi posta nunha órbita de aparcamento terrestre o 10 de agosto de 1966 para ser inxectada nunha órbita de transferencia cisluar pouco despois. Durante a súa viaxe á Lúa experimentou a perda temporal do sensor estelar que apuntaba a Canopus e problemas de quecemento. A sonda foi inxectada nunha órbita elíptica case ecuatorial cun período de 3 horas e 37 minutos ás 92,1 horas despois do lanzamento. O periapse inicial era de 189,1 km (baixado ata os 40,5 km o 25 de agosto) e o apoapse inicial era de 1866,8 km.

A nave tomou 42 imaxes de alta resolución e 187 de media resolución, cubrindo 5 millóns de km2 de superficie lunar e obtendo as dúas primeiras fotografías da Terra desde a distancia da Lúa. Tamén recolleu datos sobre a radiación, non detectando ningún impacto de micrometeoritos. Tras cumprir a súa misión a nave foi estrelada contra a superficie da Lúa o 29 de outubro de 1966, tras 577 órbitas.

## Notas 
## Véxase tamén 
### Outros artigos 
*Programa Lunar Orbiter
*Atlas SLV-3 Agena D
*Lunar Orbiter 2
*Lunar Orbiter 3
*Lunar Orbiter 4
*Lunar Orbiter 5
José Luis González López

**José Luis González López**, nado en Amoeiro, é un político galego do PSdeG-PSOE.

## Traxectoria 
Concelleiro do PSdeG-PSOE en Amoeiro dende 2015. En abril de 2019 foi elixido alcalde trala dimisión de Rafael Rodríguez Villarino. Nas eleccións municipais de 2019, no mes de maio, foi o candidato do PSdeG-PSOE á alcaldía de Amoeiro e foi elixido alcalde con maioría absoluta. Nas municipais de 2023 volveu encabezar a candidatura do PSdeG-PSOE e foi novamente elixido alcalde con maioría absoluta.

## Notas 
## Véxase tamén 
### Outros artigos 
* Eleccións municipais en Amoeiro
### Ligazóns externas 
* José Luis González, alcalde de Amoeiro: “Houbo un incrible bum da natalidade”
Antonio Gaite

O nome **Antonio Gaite** pode referirse a:

***Antonio Gaite Lloves**, catedrático galego (m. 1925);
***Antonio Gaite Núñez**, catedrático e xornalista galego.

## Véxase tamén 
### Outros artigos 
***Antonio Puig Gaite**
As Telleiras

Como topónimo **As Telleiras** indica un lugar onde se fabrican tellas. Pode referirse a:

;En Galiza
***As Telleiras**, lugar da parroquia de Nigrán, no concello de Nigrán;
***As Telleiras**, lugar do barrio da Solaina, na zona urbana de Narón;
***As Telleiras**, lugar do barrio de Xuvia, na zona urbana de Narón.

;Educación
***IES As Telleiras**, centro de ensino secundario en Freixeiro (Narón).

## Véxase tamén
### Outros artigos
Antonio Míguez Nogueiras

**Antonio Míguez Nogueiras**, chamado **Morete**, nado en Vilar de Santos en 1958, é un político galego do Bloque Nacionalista Galego e alcalde de Vilar de Santos desde o ano 2022.

## Traxectoria 
Traballador de mantemento da autovía A-52, debutou como concelleiro en Vilar de Santos en 1999, nas listas do BNG. No ano 2012 abandonou o partido incorporándose a Compromiso por Galicia, formación política coa que concorreu as eleccións municipais de 2015. Nos comicios do ano 2019 participou da candidatura independente Xuntos por Vilar de Santos, sendo escollido novamente concelleiro. En marzo de 2022 asumiu a alcaldía do concello diante da renuncia, por motivos persoais, do anterior alcalde Xoán Xardón. En xullo dese mesmo ano reincorporouse ao BNG. Con este partido presentouse as eleccións de 2023 obtendo a maioría absoluta. Dimitiu en febreiro de 2025, e o 22 de febreiro substituirao no cargo Rubén Colmenero, até entón tenente de alcalde.

## Notas
## Véxase tamén
### Outros artigos
* Eleccións municipais en Vilar de Santos

### Ligazóns externas
Patrimonio da Humanidade en Bahrain

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade en Bahrain**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Bahrain ratificou a convención o 28 de maio de 1991, convertendo os seus lugares en elixíbeis para a súa inclusión na lista.

## Lista de lugares Patrimonio da Humanidade 
:**Nome**: segundo aparece no Comité do Patrimonio da Humanidade
:**Rexión**: de Bahrain
:**Ano da inclusión**: na lista da UNESCO
:**Datos da UNESCO**: o número de referencia do sitio; o ano en que o xacemento foi inscrito na Lista do Patrimonio Mundial; os criterios nos que apareceu: os criterios de *(i)* a *(vi)* son culturais, mentres que de *(vii)* a *(x)* son naturais.

## Notas 
## Véxase tamén 
### Outros artigos 
* Patrimonio da Humanidade por país
Karina Sainz Borgo

**Karina Sainz Borgo**, nada en Caracas en 1982, é unha xornalista e escritora venezolana. Forma parte do que a crítica denominou a "literatura da diáspora venezolana" ou do "éxodo".

## Traxectoria 
Karina Sainz Borgo naceu en Caracas, en 1982. Desde 2006 reside en España, onde chegou con 24 anos. 

Traballou para medios como Vozpópuli, Zenda ou Onda Cero. Actualmente traballa como reporteira e columnista no xornal español *ABC*.

En 2019 publicou *La hija de la española*, a súa primeira novela, que foi un éxito sen precedentes na literatura venezolana e foi traducida en máis de vinte idiomas. A novela conta a historia de Adelaida Falcón, que, tras a morte da súa nai, trata de fuxir dun país que se desmorona. A revista estadounidense Time incluíu este título entre os 100 libros máis importantes do ano 2019. O escritor Fernando Aramburu resalta a "extraordinaria calidade de Sainz Borgo como novelista". Segundo o New York Times, a novela ten "ecos de Borges", nunha Venezuela que vive nun caos político. Thierry Clermont, en Le Figaro, considera que Sainz Borgo "publica unha primeira novela maxistral, saturada de violencia, de esperanza e de luz". Mentres que Florence Noiville, en Le Monde considera *La hija de la española* como unha bela e feroz primeira novela.

En 2021 publicou *El Tercer País*, onde revisita o mito de Antígona e o dereito fundamental que teñen os seres humanos a enterrar os seus mortos.

Xunto a autores como Keila Vall de la Ville, Rodrigo Blanco Calderón, Michelle Roche Rodríguez ou Camilo Pino, forma parte do que a crítica denominou a "literatura da diáspora venezolana" ou do "éxodo".

## Obras 
### Crónica 
* *Caracas hip-hop* (Caracas, 2007)
* *Cuatro reportajes, dos décadas, una historia: Tráfico y Guaire, el país y sus intelectuales* (Fundación para la Cultura Urbana, 2007)
* *Crónicas barbitúricas* (Círculo de Tiza, 2019)

### Novela 
* *La hija de la española* (Lumen, 2019)
* *El Tercer País* (Lumen, 2021)
* *La isla del Doctor Schubert* (Lumen, 2023)

## Premios 
* Grand prix de l'héroïne Madame Figaro du roman étranger (2020)
* Nomeada ao LiBeraturpreis (2020)
* Premio O. Henry (2021)

## Notas
Tutadona Moniz

**Tutadona Moniz** de Coímbra, tamén chamada **Toda**, nada *c.*960 e falecida *c.*1025, foi unha nobre, condesa de Portucale polo matrimonio con Menendo II Gundisalviz, despois da morte de Menendo en 1008, gobernou como rexente para despois facelo conxuntamente con Aloito Nuniz, seguinte conde de Portucale. Descoñécese a razón deste goberno conxunto pero pénsase que puideron casar para dar lexitimidade ao novo goberno de Aloito, descendete de Vímara Pérez, igual que o casamento entre, a filla de Tutadona, Ilduara Menendiz e, o fillo de Aloito, Nuno I Aloitiz, nomeados condes de Portucale despois da morte de Aloito a man dos viquingos no 1015.

## Familia 
Os seus pais foron Munio Froilaz de Coímbra e Elvira Paes de Deza, do seu matrimonio con Menendo tivo a seguinte descendencia:

* Paio Menendiz
* Rodrigo Menendiz, era un antepasado directo na liña maternal de Urraca Froilaz, muller de Pedro Froilaz de Traba.
* Gonzalo Menendiz (atestado 983-1007), é citado co título de conde.
* Ramiro Menendiz (atestado 1005-15) desempeñou o alto cargo de *armiger regis* en 1015.
* Egas Menendiz
* Munio Menendiz
* Elvira Menendiz
* Ilduara Menendiz
* Eldonza Menendiz

## Notas
To Be or Not to Be (filme de 1942)

***To Be or Not to Be*** é un filme cómico estadounidense de Ernst Lubitsch estreado en 1942. O guión, feito por Lubitsch e Edwin Justus Mayer, e unha adaptación dun relato de Menyhért Lengyel. Nel actuaron Carole Lombard, Jack Benny, Robert Stack, Felix Bressart, Lionel Atwill, Stanley Ridges e Sig Ruman. 

O título fai referencia ao famoso monólogo da traxedia *Hamlet* de William Shakespeare. Estreouse dous meses despois de que a súa actriz protagonista, Carole Lombard, morrese nun accidente de aviación.

## Personaxes 
[esquerda|miniatura|200x200px|M. Eburne e [Carole Lombard nunha foto publicitaria para a película.]]

* Carole Lombard como Maria Tura, unha famosa actriz polaca
* Jack Benny como Joseph Tura, un famoso actor polaco e marido de Maria
* Robert Stack como Tenente Stanislav Sobinski, un aviador polaco namorado de María
* Felix Bressart como Greenberg, un actor xudeu que interpreta papeis menores e soña con interpretar a Shylock
* Lionel Atwill como Rawitch
* Stanley Ridges como Profesor Alexander Siletsky, un espía nazi que se fai pasar por un traballador da resistencia polaca
* Sig Ruman como Coronel Ehrhardt, o torpe comandante da Gestapo en Varsovia
* Tom Dugan como Bronski, un actor menor que se fai pasar por Hitler
* Charles Halton como Dobosh, o produtor da compañía
* George Lynn como un actor disfrazado como o axudante do coronel Ehrhardt
* Henry Victor como Capitán Schultz, o verdadeiro axudante do coronel Ehrhardt
* Maude Eburne como Anna, criada de Maria
* Halliwell Hobbes como Xeneral Armstrong, un oficial de intelixencia británico
* Miles Mander como Comandante Cunningham, un oficial de intelixencia británico
* James Finlayson como granxeiro escocés *(sen acreditar)*
* Olaf Hytten como Polonius en Varsovia *(sen acreditar)*
* Maurice Murphy como piloto polaco da RAF *(sen acreditar)*
* Frank Reicher como Funcionario do Ministerio de Asuntos Exteriores de Polonia *(sen acreditar)*

## Notas 
## Véxase tamén 
### Bibliografía 
* Eyman, Scott *Ernst Lubitsch: Laughter in Paradise* p.&nbsp;302
Matej Rudan

**Matej Rudan**, nado o 21 de marzo de 2001 en Zagreb, é un xogador croata de baloncesto profesional internacional. Formado nas categorías inferiores do KK Cibona, actualmente xoga para o Río Breogán da Liga ACB cedido polo Bayern München. Cunha altura de 2,00 m, xoga nas posicións de ala e ala-pivote. 

## Traxectoria 
Nado en Zagreb, Rudan comezou a xogar baloncesto no KK Omiš-Cagalj Tours Galeb. En 2015, uniuse á canteira do principal equipo da súa cidade, o KK Cibona. Dous anos máis tarde, trasládase a Alemaña para unirse aos xuvenís do Bayern München. En 2018, Rudan ascendeu ao equipo reserva do Bayern München da ProB, terceira categoría do baloncesto alemán. No ano 2020, ascendeu ao primeiro equipo, onde fixo unha media de 3,4 puntos e 2,3 rebotes por partido. O 25 de agosto de 2021, foi cedido ao Mega Mozzart da Liga ABA, onde permaneceu até 2023. Na súa última temporada na liga adriática, fixo unha media de 12,8 puntos, 5,5 rebotes e 0,9 asistencias por encontro. Após finalizar a temporada, foi cedido de novo, esta vez ao Río Breogán da Liga ACB.

### Clubs 
Ao longo da súa carreira, Rudan ten xogado para os seguintes equipos profesionais:
*  Bayern München II (ProB, 2018–2021)
*  Bayern München (BBL, 2020−2021)
*  Mega Mozzart (ABA Liga, 2021−2023)
*  CB Breogán (ACB, 2023−presente)

## Notas 
## Véxase tamén 
### Ligazóns externas 
* Perfil en Proballers
Matas Jogėla

**Matas Jogėla**, nado o 10 de xullo de 1998 en Tauragė, é un xogador lituano de baloncesto profesional. Formado nas categorías inferiores do BC Rytas de Vilnius, actualmente xoga para o Río Breogán da Liga ACB. Cunha altura de 2,01 m, xoga na posición de ala.

## Traxectoria 
Nado en Tauragė, Lituania, Jogėla comezou a súa carreira co equipo reserva do Lietuvos rytas de Vilnius, onde fixo unha media de 9,3 puntos, 2,0 rebotes e 1,0 asistencias por partido no Torneo Adidas Next Generation (ANGT) da temporada 2015–16. En 2016 asinou polo Žalgiris Kaunas, xogando durante as dúas seguintes campañas no filial Žalgiris-2 da Nacionalinė krepšinio lyga (NKL), segunda categoría do baloncesto lituano. Na temporada 2016-17, Jogėla fixo unha media de 5,6 puntos, 3,6 rebotes e 1,1 asistencias por partido. Con todo, unha lesión no pé deixouno inactivo durante boa parte da tempada. Ao ano seguinte, foi un dos xogadores destacados do equipo, cunha media de 11,5 puntos e 5 rebotes por xogo.

O 10 de abril de 2018, Jogėla anunciou a súa intención de participar no draft da NBA de 2018, aínda que finalmente non foi seleccionado. Na seguinte campaña fixo a pretemporada co primeiro equipo da Euroliga, mais finalmente foi cedido ao  En agosto, Jogėla uniuse ao campamento de pretemporada do Žalgiris Kaunas, pero logo foi cedido Dzūkija Alytus da Lietuvos krepšinio lyga (LKL), a máxima categoría do país. Após finalizar a temporada, asinou co Neptūnas Klaipėda, un dos equipos lituanos máis prestixiosos, onde foi mellorando as súas prestacións cada ano até conseguir 12,8 puntos, 5,0 rebotes e 2,1 asistencias por partido na temporada 2022−23). Após finalizar a temporada, o 13 de xuño de 2023 asinou co Río Breogán da Liga ACB.

### Clubs 
Ao longo da súa carreira, Jogėla ten xogado para os seguintes equipos profesionais:
*  Žalgiris-2 Kaunas (NKL, 2016−2018)
*  Dzūkija Alytus (LKL, 2018−2019)
*  Neptūnas Klaipėda (LKL / BCL, 2019−2023)
*  CB Breogán (ACB / BCL, 2023−presente)

## Notas 
## Véxase tamén 
### Ligazóns externas 
* Perfil en Proballers
Nature Communications

***Nature Communications*** é unha revista científica publicada por Nature Portfolio dende 2010. É unha revista multidisciplinar e cobre as ciencias naturais, incluíndo física, química, ciencias da Terra, medicina e bioloxía. A revista ten oficinas de editorial en Londres, Berlín, Nova York e Shanghai.

A editora en xefe fundadora da revista foi Lesley Anson, seguida por Joerg Heber, Magdalena Skipper e Elisa De Ranieri. No ano 2022, os editores eran Nathalie Le Bot para as áreas de saúde e ciencia clínica, Stephane Larochelle por ciencias da bioloxía, Enda Bergin para química e biotecnoloxía e Prabhjot Saini para física e ciencias da Terra. Dende outubro de 2014, a revista só acepta artigos de autores dispostos a pagar un cargo por procesamento de artigos. Ata finais de 2015, parte dos envíos publicados só estaban dispoñibles para os subscritores. En xaneiro de 2016, todo o contido pasou a ser de libre acceso.

## Notas 
## Véxase tamén 
### Ligazóns externas 
* Páxina oficial
Escape Room: Tournament of Champions

***Escape Room: Tournament of Champions*** (estreado nalgúns mercados como ***Escape Room: No Way Out*** e ***Escape Room 2: Deadly Game***) é un filme estadounidense de 2021 dirixido por Adam Robitel e escrito por Will Honley, Maria Melnik, Daniel Tuch e Oren Uziel. É a secuela do filme de 2019 *Escape Room* e está protagonizado por Taylor Russell, Logan Miller e Deborah Ann Woll (nos mesmos papeis ca no filme anterior) e os novos membros do elenco Indya Moore, Holland Roden, Thomas Cocquerel e Carlito Olivero. Conta a historia dun grupo de seis persoas que tentan sobrevivir a unha nova serie de escape rooms mortais.

Logo de que o primeiro filme se convertese nun éxito sorpresa en 2019, Columbia Pictures aprobou a secuela. Robitel regresou como director, con Schut como guionista, e con Russell e Miller de novo como protagonistas. A rodaxe realizouse en Cape Town, Suráfrca dende novembro de 2019 até xaneiro de 2020, con algunhas escenas adicionais rodadas en 2021.

## Personaxes 
* Taylor Russell como Zoey Davis
* Logan Miller como Ben Miller
* Thomas Cocquerel como Theo

## Notas
Akik maradtak

***Akik maradtak*** é un filme húngaro de 2019 dirixido por Barnabás Tóth. Baséase na novela de 2003 *Férfiidők lányregénye* de Zsuzsa Várkonyi. Foi escollido como candidato de Hungría para o Óscar ó mellor filme internacional na 92ª edición dos premios, chegando a clasificarse na lista curta de decembro.

## Sinopse 
Unha moza de 16 anos e un médico de mediana idade coñécense en Budapest despois da segunda guerra mundial, estando os dous de loito polas súas familias perdidas nos campos de concentración.

## Personaxes 
* Károly Hajduk como Körner Aladár
* Abigél Szõke como Wiener Klára
* Mari Nagy como Olgi
* Barnabás Horkay como Pepe
* Katalin Simkó como Erzsi

## Notas 
## Véxase tamén 
### Outros artigos 
* Filmes de Hungría propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
Patrimonio da Humanidade en Guatemala

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade en Guatemala**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Guatemala ratificou a convención o 16 de xaneiro de 1979, convertendo os seus lugares en elixíbeis para a súa inclusión na lista.

## Lista de lugares Patrimonio da Humanidade 
:**Nome**: segundo aparece no Comité do Patrimonio da Humanidade
:**Rexión**: de Guatemala
:**Ano da inclusión**: na lista da UNESCO
:**Datos da UNESCO**: o número de referencia do sitio; o ano en que o xacemento foi inscrito na Lista do Patrimonio Mundial; os criterios nos que apareceu: os criterios de *(i)* a *(vi)* son culturais, mentres que de *(vii)* a *(x)* son naturais.

## Notas 
## Véxase tamén 
### Outros artigos 
* Patrimonio da Humanidade por país
Tiszta szívvel

***Tiszta szívvel*** é un filme húngaro de 2016 dirixido por Attila Till. Foi escollido como candidato de Hungría para o Óscar ó mellor filme internacional na 89ª edición dos premios, mais finalmente non foi nomeado.

## Sinopse 
Tres mozos que usan cadeiras de rodas, inseguros do seu futuro e carentes de apoio familiar, deciden converterse en asasinos a soldo.

## Personaxes 
* Szabolcs Thuróczy como Rupaszov
* Zoltán Fenyvesi como Zolika
* Ádám Fekete como Barba Papa
* Mónika Balsai como Zita
* Lídia Danis como Évi

## Notas 
## Véxase tamén 
### Outros artigos 
* Filmes de Hungría propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar
Lista de condes de Portucale

Esta é unha lista dos diferentes gobernadores do condado Portucalense, dende a conquista de *Portus Cale* por Vímara Pérez en 868, ata a fundación do Reino de Portugal por Afonso I Henríquez no 1139.

## Primeiro Condado Portucalense 
O coñecido como Primeiro Condado Portucalense, é un período que abrangue dende a repoboación e conquista de Vímara Pérez cara ao 868, ata a morte de Nuno II Menendiz na batalla de Pedroso contra García II que asimila o título no Reino de Galicia pondo fin á autonomía do condado.

Este período ven marcado pola colonización e conquista por parte da alta nobreza galega, principalmente representada por Vímara Pérez e Hermenexildo Gotérrez, quen conquistan Porto e Coímbra respectivamente.

## Reino de Galicia 
En 1065, Galicia e Portucale foron herdados por García II, fillo de Fernando I. Pero Nuno II Menendiz, conde de Portucale, levantouse contra García II culminando na batalla de Pedroso onde Nuno II morre. García II tomou control directo  sobre o condado e declarouse Rei de Galicia e Portucale. Ese mesmo ano, o irmán de García II, Afonso VI, capturouno proclamándose en 1072 rei de toda Galicia.

## Segundo Condado Portucalense 
[miniatura|290x290px|[Henrique de Borgoña recibe o Condado de Portucal, 1094 (Claude Jacquand, 1841).]]
O coñecido como Segundo Condado Portucalense, é o período dende que o condado se reconstituíu nas mans de Raimundo de Borgoña en 1087 ata finalmente formarse o Reino de Portugal baixo a coroa de Afonso I en 1143.

Cando García II falece en prisión no 1090 os seus territorios xa estaban nas mans do xenro de Afonso VI, Raimundo de Borgoña, que gobernaba dende o 1087 como dote da súa esposa Orraca Afónsez. Entre 1095 e 1097 Afonso VI, despois do desastre militar de Raimundo, decide unificar o Condado de Portucale e o Condado de Coímbra e entregarllo como dote á súa filla Tareixa Afónsez e ao seu esposo Henrique de Borgoña; cuxo fillo sería Afonso I, primeiro rei de Portugal.

## Notas 
## Véxase tamén 
### Outros artigos 
* :Categoría:Condados de Galicia
Fehér isten

***Fehér isten*** é un filme húngaro de 2014 dirixido por Kornél Mundruczó e protagonizado por Zsófia Psotta. É unha coprodución entre Hungría, Alemaña e Suecia. Estreouse o 23 de maio de 2014 no Festival Internacional de Cinema de Cannes de 2014. Foi escollido como candidato de Hungría para o Óscar ó mellor filme internacional na 87ª edición dos premios, mais finalmente non foi nomeado.

## Personaxes 
* Zsófia Psotta como Lili  
* Sándor Zsótér como Dániel  
* Lili Horváth como Elza  
* Szabolcs Thuróczy como vello  
* Lili Monori como Bev
* László Gálffi como mestre de música
* Gergely Bánki como cazador de cans
* Tamás Polgár como cazador de cans
* Bodie e Luke como Hagen o can

## Notas 
## Véxase tamén 
### Outros artigos 
* Filmes de Hungría propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar
Ana María Villarino Pardo

**Ana María Villarino Pardo**, nado en Oímbra en 1973, é unha política galega do PPdeG.

## Traxectoria 
Filla do que foi alcalde de Oímbra Alfonso Villarino Rodríguez. É técnico de Agader. Nas eleccións municipais de 2003 presentouse na candidatura do PPdeG que encabezaba o seu pai e foi elixida concelleira. Continuou como concelleira nas sucesivas eleccións.  Nas eleccións municipais de 2015 encabezou a candidatura do PPdeG á alcaldía de Oímbra e foi elixida alcaldesa por maioría absoluta. Volveu ser elixida alcaldesa de Oímbra con maioría absoluta nas municipais de 2019 e 2023. Foi deputada provincial e secretaria xeral do PP de Ourense. En 2023 renunciou a ser deputada provincial en favor do ex-alcalde da Gudiña José María Lago Cabo.

 

## Notas 
## Véxase tamén 
### Outros artigos 
* Eleccións municipais en Oímbra

### Ligazóns externas 
* Ana María Villarino Pardo
Eva Barrio

**Eva María Barrio López**, nada en Heidelberg (Alemaña), é unha política galega do PPdG.

## Traxectoria 
Nas eleccións municipais de 2019 presentouse na candidatura do PPdeG e foi elixida concelleira. Logo da renuncia do alcalde Francisco Armando Veiga en abril de 2022, foi elixida alcaldesa de Riós. Nas municipais de 2023 encabezou a candidatura do PPdeG, e foi elixida alcaldesa de Riós con maioría absoluta.

## Notas 
## Véxase tamén 
### Outros artigos 
* Eleccións municipais en Riós
### Ligazóns externas 
* Eva Barrio: "traballaremos para solucionar problemas da auga e potenciar o turismo e a cultura"
A nagy füzet

***A nagy füzet*** é un filme húngaro de 2013 dirixido por János Szász. Baséase na novela homónima de 1986 de Ágota Kristóf. Foi escollido como candidato de Hungría para o Óscar ó mellor filme internacional na 86ª edición dos premios, clasificándose na lista curta de xaneiro.

## Sinopse 
Dous xemelgos son enviados a unha aldea remota onde vive a súa avoa para que poidan estar a salvo durante a segunda guerra mundial. Porén, descobren que a aldea pode non estar tan segura como pensan cando son golpeados polos veciños da vila.

## Personaxes 
* András Gyémánt como Un
* László Gyémánt como Outro
* Gyöngyvér Bognár como nai
* Piroska Molnár como avoa
* András Réthelyi como Ordenado
* Ulrich Thomsen como oficial
* Orsolya Tóth como Harelip
* János Derzsi como Sutor
* Péter Andorai como Diácono
* Miklós Székely B. como vello sen fogar
* Krisztián Kovács como soldado desertor
* Ákos Köszegi como oficial húngaro
* Ulrich Matthes como pai

## Notas 
## Véxase tamén 
### Outros artigos 
* Filmes de Hungría propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar